kalixlouiis/myanmar-wikipedia-corpus huggingface dataset:
၂၀၀၈ ခုနှစ် စက်တင်ဘာလ အတွင်း ၎င်းတို့၏ ကွန်ယက်တွင် ဘဏ်ခွဲပေါင်း ၁,၁၆၅ခုကျော် ပါဝင်ပြီး စီးပွားရေး ၁၅ခုတွင် နိုင်ငံတကာဘဏ်ခွဲ ၃၂ခုရှိပြီး ထိုအထဲတွင် အင်ဒိုနီးရှား၊ မလေးရှားနိုင်ငံ နှင့် တရုတ်နိုင်ငံရှိ ဘန်ကောက်ဘဏ်မှ ပိုင်ဆိုင်သည့် လက်အောက်ခံကုမ္ပဏီခွဲများ ပါဝင်သည်။
ထို့ပြင် လန်ဒန်နှင့် နယူးယောက်မြို့များတွင် ဘဏ်ခွဲများ ချဲ့ထွင်ခြင်းဖြင့် ၎င်းတို့၏ အရှေ့တောင်အာရှကွန်ယက်အား ပြီးပြည့်စုံရန်တည်ဆောက်လျက်ရှိသည်။
thumb|ဘန်ကောက်ဘဏ်ခွဲ အဝင်ဝအား တွေ့ရစဉ်၊ ဂဠုန်ပုံရုပ်တုမှာ တော်ဝင်ခွင့်ပြုအမိန့်သင်္ကေတဖြစ်သည်။
ဆီယမ်စီပွားရေးဘဏ်(Thai: ธนาคารไทยพาณิชย์; RTGS: Thanakhan Thai Phanit)အား ၁၉၀၇ ခုနှစ် ဇန်နဝါရီလ ၃၀ရက်နေ့တွင် တော်ဝင်အမိန့်တော်သတ်မှတ်၍ စတင်တည်ထောင်ခဲ့ပြီး ထိုင်းနိုင်ငံ၏ ပထမဆုံးသော ဘဏ်တခုဖြစ်သည်။
၂၀၀၁၈ခုနှစ် ဒီဇင်ဘာလ ၃၁ ရက်နေ့စစ်တမ်းများကဆိုသည်မှာ ထိုင်းနိုင်ငံဘဏ်များ၏ စာရင်းအချက်အလက်များအရ SCB သည် ထိုင်းနိုင်ငံ စီးပွားရေးဘဏ်တွင် အကြီးဆုံးဖြစ်သည်ဆို၏။
ဘုရင် ဝဇိရာလင်္ကရဏသည် ရှယ်ယာအများဆုံး ပိုင်ဆိုင်ပြီး အက်စီဘီ ရှယ်ယာ၏ ၂၃.၃၅ ရာခိုင်နှုန်း ပိုင်ဆိုင်ထားသည်။
ဘဒ္ဒန္တဇာဂရာဘိဝံသ သည် မြန်မာနိုင်ငံသား ရဟန်းတစ်ပါးဖြစ်၍ နိုင်ငံတော်ဩဝါဒါစရိယအဖြစ် ထမ်းဆောင်ခဲ့သော ဆရာတော်တစ်ပါးလည်းဖြစ်သည်။
ငယ်ဘဝ ဆရာတော်လောင်းလျာသည် စစ်ကိုင်းတိုင်းဒေသကြီး၊ ကနီမြို့ နယ်၊ ကုန်းသာကျေးရွာ၊ ခမည်း တော် ဦးပေါ၊ မယ်တော် ဒေါ်အေးသန့် တို့မှ ၁၃၀၃ ခုနှစ်၊ ဝါခေါင်လပြည့် ကျော် ၆ ရက်၊ အင်္ဂါနေ့ ည (၉)နာရီတွင် ဖွားမြင်တော်မူသော အဘိဇာတ တတိယသားရတနာ ဖြစ်သည်။
(၅)နှစ်သားအရွယ်တွင် ဦးလေးသိန်း၏ အကူအညီရယူ၍ ကုန်းသာရွာကျောင်းဆရာတော် ဦးစန္ဒိမာ၊ ဦးကုမုဒ၊ ဆရာတော်ဦးဉာဏဝံသ တို့ထံအပ်နှံ၍ ဘုန်းတော်ကြီးသင်ပညာရေး အခြေခံမှစ၍ သင်ယူခဲ့သည်။
သာမဏေဘဝ (၁၀)နှစ်သားအရွယ်တွင် အဘိုးဦးတုပ်ရ+အဖွား‌‌ဒေါ်ဖွားအုံ၊ အဘိုးဦးဘိုးဆင်+အဖွားဒေါ်နန်းပါးတို့ကိုအမှူးထား၍ ခမည်းတော်+မယ်တော်တို့က ရှင့်ဒါယက-ဒါယိကာမများအဖြစ်ခံယူကာ ရှင်ပြုပွဲကို စည်ကားသိုက်မြိုက်စွာ ကျင်းပခဲ့သည်။
ဆရာတော်ဦးကုမုဒကို ဥပဇ္ဈယ်ပြု၍ သာသနာ့အမွေရှင်သာမဏေအဖြစ်သို့ ရရှိခဲ့သည်။
ဘွဲ့တော်မှာ ရှင်ဇာဂရ ဖြစ်သည်။
စာပေသင်ယူခြင်း ဆရာတော်လောင်းလျာသည် ကုန်းသာရွာကျောင်းတွင် (၂)ဝါဆိုခဲ့ပြီး (၁၂)နှစ်သားအရွယ်တွင် ဆရာတော်ဦးကုမုဒ ကိုတော်တိုင် ၁၃၁၅-ခုနှစ်၊ တပေါင်းလပြည့်ကျော်(၅)ရက် ကြာသပတေးနေ့တွင် မုံရွာမြို့ လယ်တီနိကာယ သပြေပင်တောရ ကျောင်းတိုက် ကျမ်းပြုအကျော် ဆရာတော်အရှင်ကေ၀လာဘိဝံသ ထံတော်သို့ အပ်နှံလျက် ပရိယတ္တိစာပေများကို သင်ကြားစေခဲ့သည်။
သပြေပင်ကျောင်းတိုက်တွင် ကျောင်းတိုက်တည် မဟာနာယက ပထမဆရာတော်ဘုရား ဘဒ္ဒန္တကေ၀လာ ဘိဝံသ၊ ဒုတိယဆရာတော် ဘဒ္ဒန္တကုမုဒ နှင့် စာချဆရာ‌တော်များဖြစ်ကြသော အရှင်ဓမ္မိက (ယခု မုံရွာမြို့၊ ရှမ်းတော်ရပ်၊ ဓမ္မိကာရုံဆရာတော်)၊ အရှင်ဩဘာသ (ယခု ပဲခူး၊ အင်းကတော်၊ ဘုရားငုတ်တိုရေဝန်းကျောင်းဆရာတော်)၊ အရှင်ပညာသီရိ (ယခု ဟုမ္မလင်းမြို့၊ သဝန်ရွာဆရာတော်)၊ အရှင်မာနိတ (ချောင်းဦးမြို့၊ ကျီကုန်းရွာ၊ ဓမ္မရက္ခိတကျောင်းဆရာတော်)၊ အရှင်သုမန (တပ်ကုန်းမြို့၊ ငွေတောင်တောရကျောင်းတိုက်၊ နိုင်ငံတော်သံဃမဟာနာယကဆရာတော်)၊ အရှင်ပညာသီရိ (အဂ္ဂမဟာပဏ္ဍိတ၊ ပါဠိပါရဂူ၊ ငွေတောင်တောရကျောင်းတိုက် ပဓာနနာယကဆရာတော်)၊ ဘဒ္ဒန္တပရမ (သာသီဓ ဓမ္မာစရိယ၊ ငါန်းဇွန်ဆရာတော်)၊ ဘဒ္ဒန္တဉာဏိန္ဒ (မုံရွာမြို့ အရှေ့လယ်တီတိုက် ပဌာန်းဆရာတော်)၊ ဘဒ္ဒန္တမာလာသီရိ (နိုင်ငံတော်ဩဝါဒါစရိယ၊ လယ်တီတိုက်သစ်၊ မြင်းမူမြို့)၊ ဘဒ္ဒန္တကုဏ္ဍလ (အဂ္ဂမဟာပဏ္ဍိတ၊ အရှေ့လယ်တီတိုက် ပဓာနနာယကဆရာတော်) စသော ဆရာတော်များထံတွင် ပရိယတ်စာပေ အခြေခံများနှင့်တကွ ပါဠိ၊ အဌကထာ၊ ဋီကာ၊ ဂဏ္ဌိ၊ ကျမ်းကြီး၊ ကျမ်းငယ် အသွယ်သွယ်တို့ကို သင်ယူခဲ့သည်။
အထူးသဖြင့် သပြေပင်တောရဆရာတော်ကိုယ်တိုင် သင်ကြားပို့ချပေးသော ရူပသိဒ္ဓိကျမ်းကို သုံးနှစ်တိုင်တိုင် အစမှအဆုံး သင်ကြားခဲ့ရသည်။
စာချဆရာတော်ဘုရား စာချစဉ်နှင့် ညဉ့်စင်သုံးတော်မူသော ထွေးခံကြီးနှစ်လုံးကို ဆေး‌ကြော‌‌‌၍ ဝေယျာဝစ္စကြီးငယ်ကို ဝတ်ပြုဆောင်ရွက်ခဲ့သည်မှ (၁၅)နှစ်ခန့် ဖြစ်သည်။
ရဟန်းဘဝ ၁၃၂၂ ခုနှစ်၊ တပေါင်းလဆန်း ၇ ရက်တွင် မုံရွာမြို့၊ သပြေပင်တောရကျောင်းတိုက်ဆရာတော် ဘဒ္ဒန္တ ကေဝလာဘိဝံသကို ဥပဇ္ဈာယ်ပြုလျက် မုံရွာမြို့၊ တရုတ်တန်းရပ်နေ ဇေယျသုခဆန်စက်ပိုင်ရှင် ဦးဘရွှေ-ဒေါ်ရွှေချယ် တို့၏ ပစ္စယာနုဂ္ဂဟကိုခံယူကာ မြင့်မြတ်သောရဟန်းအဖြစ်သို့ ရောက်ရှိတော်မူခဲ့သည်။
ရန်ကုန်၊ မုံရွာ၊ ကနီ၊ တောင်ကြီး၊ မန္တလေး၊ မလေးရှားနိုင်ငံ၊ အမေရိကန်နိုင်ငံများက ပစ္စည်းလေးပါးဒါယကာ-ဒါယိကာမများအဖြစ် (၇၄)ကြိမ်တိုင်တိုင် သိက္ခာထပ်တင် ထောက်ပံ့ လှူဒါန်းခဲ့ကြသည်။
ရဟန်း(၁)ဝါအရတွင် ပထမဦးဆုံးရဟန်းဒါယကာက ဝိဇ္ဇာမဂ္ဂဒီပနီကျောင်းဆောင်ကို ဆောက်လုပ်လှူဒါန်းခဲ့သည်။
ပရိယတ္တိစာပေ သင်ယူဆည်းပူးခြင်း ပခုက္ကူစာသင်နည်း ရဟန်း(၁)ဝါအရ ဓမ္မာစရိယအတန်း ပါဠိဘာသာဖြင့် အောင်မြင်ပြီးသောအခါ ပခုက္ကူအလယ်တိုက်ကြီး၊ မဟာဝိသုတာရာမတိုက် အဂ္ဂမဟာပဏ္ဍိတ အဘိဓဇမဟာဌဂုရု ဘဒ္ဒန္တသုန္ဒရ မဟာထေရ်၏ ခြေတော်ရင်းကို ခိုလှုံလျက် တိပိဋကဓရ ဓမ္မဘဏ္ဍာဂါရိက ဘဒ္ဒန္တနေမိန္ဒ သီတင်းသုံးတော်မူရာ သု၀ဏ္ဏတိုက်ကျောင်းတွင် နေထိုင်တော်မူပြီး တိုက်အုပ်ဆရာတော် ဘဒ္ဒန္တမာဃိန္ဒ၊ ဘဒ္ဒန္တနန္ဒိယ၊ ဘဒ္ဒန္တပညိန္ဒ(အဂ္ဂမဟာပဏ္ဍိတ) စသော ဂဏဝါစက ဆရာတော်များထံတော်တွင် နိကာယ်ငါးရပ်၊ ပိဋကတ်သုံးပုံ၊ အဌကထာ၊ ဋီကာများနှင့်တကွ သင်ယူခဲ့ပြီး တိပိဋကစာပြန်ပွဲ ဝင်ရောက်ဖြေဆိုရန် အဘိဓဇမဟာရဌဂုရု ဘဒ္ဒန္တသုန္ဒရ မဟာထေရ်၏ အားပေးချီးမြှောက်မှုကို ခံယူရရှိခဲ့သည်။
မန္တလေးစာသင်နည်း မန္တလေးမြို့ ရွှေရေးဆောင်ကျောင်းတိုက် အထူးစာချအကျော် သံချောင်းဆရာတော် ဦးပဏ္ဏ၀၊ မန္တလေးမြို့ ရွှေရေးဆောင်တိုက် သူဌေးကျောင်းဆရာတော် ဦးစန္ဒိမာ၊ ဆီဘန်နီဆရာတော် ဘဒ္ဒန္တအာစာရာဘိဝံသ(နိုင်ငံတော်သံဃမဟာနာယက)၊ ဘုရားကြီးတိုက် အမရပူရကျောင်းဆရာတော် ဘဒ္ဒန္တဥက္ကံသာဘိဝံသ(နိုင်ငံတော်သံဃမဟာနာယက)အရှင်မြတ်တို့ထံ မန္တလေးစာသင်နည်း ရွှေရေးဆောင်စာသင်နည်းတို့ကို သင်ယူခဲ့သည်။
၁၃၂၁ခုနှစ် ရှမ်းပြည်နယ်၊ လားရှိုးမြို့ မဟာဗောဓာရုံကျောင်းတိုက်၌ တိုက်အုပ်ဆရာတော် ဘဒ္ဒန္တကဝိန္ဒာစာရ(ယခု အဂ္ဂမဟာပဏ္ဍိတ နိုင်ငံတော်သံဃမဟာနာယကအဖွဲ့-ဒုတိယဥက္ကဋ္ဌ)မြို့လယ်ကျောင်းဆရာတော်၏ အာမိသဓမ္မ ထောက်ပံ့မှုကို ရယူနေထိုင်ခဲ့သည်။
စာမေးပွဲများ (၁၄)နှစ်သားအရွယ်တွင် သာသနာတော် (၂၅၀၀)ပြည့် အထိမ်းအမှတ် ဝိနည်းစာပြန်ပွဲတွင် "ပထမ"ဂုဏ်ထူးဖြင့် အောင်မြင်ခဲ့သည်။
(၁၆)နှစ်သားအရွယ်တွင် အစိုးရပါဠိပထမပြန်စာမေးပွဲတွင် "ပထမငယ်တန်း"ပါဠိဘာသာဖြင့် ဖြေဆိုအောင်မြင်ခဲ့သည်။
(၁၇)နှစ်သားအရွယ်တွင် အစိုးရပါဠိပထမပြန်စာမေးပွဲတွင် "ပထမလတ်တန်း"ပါဠိဘာသာဖြင့် ဖြေဆိုအောင်မြင်ခဲ့သည်။
(၁၈)နှစ်သားအရွယ်တွင် အစိုးရပါဠိပထမပြန်စာမေးပွဲတွင် "ပထမကြီးတန်း"ကို ဖြေဆိုအောင်မြင်ပြီး မုံရွာမြို့ သပြေပင်တောရကျောင်း ပါဠိပါမောက္ခသမိတိမှ ကြီးမှူးကျင်းပသော စာမေးပွဲ၌ ပထမအဆင့်ကို ပထမ၊ ဒုတိယအဆင့်ကို ဒုတိယ၊ တတိယအဆင့်ကို ပထမ တို့ဖြင့် အောင်မြင်တော်မူခဲ့သည်။
(၁၉)နှစ်သားအရွယ်တွင် အစိုးရ ဓမ္မာစရိယစာမေးပွဲ သီလက္ခန်နှင့် အဌသာလီနိ(၂)ကျမ်း ပါဠိဘာသာဖြင့် အောင်မြင်တော်မူခဲ့သည်။
(၂၀)နှစ် ရဟန်း(၁)ဝါအရတွင် "ပါရာဇိကဏ်"ကျမ်းကို အောင်မြင်ခဲ့သည်။
ကျမ်းရင်းအစိုးရဓမ္မာစရိယတန်း "ပါဠိဘာသာ"ဖြင့် အောင်မြင်ခဲ့သည်။
သာသနဓဇဓမ္မာစရိယဘွဲ့(ပါဠိဘာသာဖြင့်)ရခဲ့သည်။
ရဟန်း(၂)ဝါအရတွင် စာမျက်နှာ(၇၇၉)ရှိသော ဒီဃနိကာယ်သုတ္တန္တပိဋကကို အာဂုံပြန်ဆိုခဲ့သဖြင့် အရိုးနီထီးဖြူတော်တစ်လက် တံဆိပ်ပါရှိသော သာသနာ့အောင်လံတော်နှင့် "ဒီဃဘာဏက"ဘွဲ့ပုံလက်မှတ် ရရှိခဲ့သည်/ ရဟန်း(၄)ဝါအရတွင် "မဟာဝဂ္ဂါဒိ"မြန်မာဂုဏ်ထူးကို အောင်မြင်တော်မူခဲ့သဖြင့် "သာသနဓဇသိရီပါဝရ ဓမ္မာစရိယ"ဘွဲ့ ရရှိတော်မူခဲ့သည်။
ဆရာတော်သည် ကနီမြို့နယ်၊ မုံရွာမြို့၊ တပ်ကုန်းမြို့၊ ပခုက္ကူမြို့၊ ရန်ကုန်မြို့၊ မန္တလေး မြို့များရှိ စာသင်တိုက်တို့၌ ပရိယတ္တိ၊ ပဋိပတ္တိစာပေများ သင်ကြားဆည်းပူးတော်မူခဲ့ပြီး သာသနဓဇ သိရီပဝရဓမ္မာစရိယဘွဲ့၊ ဒွိပိဋကကောဝိဒ၊ မူလအာဘိဓမ္မိကဘွဲ့တို့ကို ရရှိ အောင်မြင်တော်မူခဲ့သည်။
သာသနာရေး အားပေးဆောင်ရွက်ခြင်း ဆရာတော်သည် ရဟန်း (၅)ဝါမှစ၍ ရဟန်း၊ သာမဏေကျောင်းသားများကို ပရိယတ္တိ စာပေများ သင်ကြားပို့ချပေးခြင်း၊ ဝေးလံခေါင်းပါးသော ဒေသများဖြစ်မှ တိုင်းရင်းသား ကလေးသူငယ်များကို မြန်မာစာပေ၊ ဗုဒ္ဓဘာသာယဉ်ကျေးမှုစာပေများ သင်ကြားပေးခြင်း၊ သိက္ခာတော် (၄၀)မှစ၍ ပဋိပတ္တိရိပ်သာများဖွင့်ကာ လယ်တီဝိပဿနာများ ဟောပြောပြသ ပေးခြင်း၊ ပါဠိရေးနည်းပြောနည်းကျမ်းစာ၊ လယ်တီဝိပဿနာကျမ်းစာ အတွဲ (၁)မှ ကျမ်းစာ ပေါင်း (၃၃)ကျမ်းထိ ရေးသားပြုစုတော်မူခဲ့ခြင်း၊ ရွှေတိဂုံစေတီတော်၊ ကမ္ဘာအေးစေတီတော်၊ စွယ်တော်မြတ်စေတီတော်(ရန်ကုန်)၊ နာဂလိုဏ်ဂူအောင်ချမ်းသာစေတီတော် တို့၏ ‌ဂေါပကအဖွဲ့ ဩဝါဒါစရိယအဖြစ်လည်းကောင်း၊ ၁၃၅၃-ခုနှစ်မှ ၁၃၇၀-ပြည့်နှစ်အထိ နိုင်ငံတော်သံဃမဟာနာယကအဖွဲ့ တွဲဖက်အကျိုးတော်ဆောင်ဆရာတော်အဖြစ် ဆောင်ရွက် တော်မူခဲ့ပြီး ယနေ့အထိ နိုင်ငံတော်ဩဝါဒါစရိယတာဝန်များကို ထမ်းဆောင်တော်မူခဲ့သည်။
ဘွဲ့တံဆိပ်တော်များ ဤသို့လျှင် ဗုဒ္ဓသာသနာတော်အကျိုးကို ထက်သန်သော ဝီရိယတို့ဖြင့် သယ်ပိုး ဆောင်ရွက်တော်မူခြင်း၊ အများပြည်သူရဟန်း ရှင်လူတို့၏ ကြည်ညိုလေးစားမှုကိုခံယူရရှိ တော်မူခြင်း၊ ပရိယတ္တိ ဝိသာရဒ ပဋိပတ္တိမာမကဂုဏ်နှင့် ပြည့်စုံတော်မူခြင်း၊ သီလ၊ သမာဓိ၊ ပညာ (၃)ပါးတို့နှင့် ပြည့်စုံတော်မူခြင်းတို့ကြောင့် ၁၃၅၁- ခုနှစ်တွင် နိုင်ငံတော်အစိုးရက (*အဂ္ဂမဟာဂန္ထဝါစကပဏ္ဍိတ) ဘွဲ့၊ ၁၃၆၈-ခုနှစ်တွင် (*အဂ္ဂမဟာကမ္မဋ္ဌာနာစရိယ)ဘွဲ့၊ ၁၃၆၀-ပြည့်နှစ်တွင် (*အဂ္ဂမဟာပဏ္ဍိတ) ဘွဲ့တံဆိပ်တော်တို့ကို ဆက်ကပ်လှူဒါန်းခဲ့သည်။
နိုင်ငံတော်ကြီး ဖွံ့ဖြိုးတိုးတက်ရန်အတွက် နယ်စပ်နှင့်တောင်တန်း‌ဒေသ လူစွမ်းအားအရင်းအမြစ်များ ဖော်ထုပ်ပေးနိုင်ခဲ့မှု၊ မြန်မာ့ယဉ်ကျေးမှု ဓလေ့ထုံးတမ်းများကို ကမ္ဘာကသိအောင် စွမ်းဆောင်ပေးနိုင်မှု စသည်တို့အတွက် ၁၅-၅-၂၀၁၅ ရက် နေပြည်တော် တွင် နိုင်ငံတော်သမ္မတဦးသိန်းစိန် မှ နိုင်ငံ့စွမ်းဆောင်ရည်ဆု ဆက်ကပ်လှူဒါန်းခြင်းကို ခံယူတော်မူခဲ့သည်။
ပျံလွန်တော်မူခြင်း ဆရာတော်ကြီးသည် သာသနာတော်အကျိုးကို သယ်ပိုးဆောင်ရွက်တော်မူရင်း သက်တော် ၈၁ နှစ်၊ သိက္ခာတော် ၆၁ ဝါအရ ၁၃၈၂-ခုနှစ်၊ တန်ဆောင်မုန်းလဆန်း ၁ ရက်၊ ၁၅-၁၁-၂၀၂၀ ရက်နေ့ (တနင်္ဂနွေနေ့) နံနက် (၀၀:၁၅) နာရီတွင် ဘဝနတ်ထံ ပျံလွန်တော်မူခဲ့သည်။
ကျောင်းကုန်းရွာသည် ရန်ကုန်တိုင်းဒေသကြီး၊ သုံးခွမြို့နယ်၊ လက်ပန်ကျိုးကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာ သည် ရန်ကုန်တိုင်းဒေသကြီး၊ ရွှေပြည်သာမြို့နယ်၊ ကျောင်းကုန်းကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာ သည် ရန်ကုန်တိုင်းဒေသကြီး၊ ထန်းတပင်မြို့နယ်၊ ဓနဲရိကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာသည် ရခိုင်ပြည်နယ်၊ သံတွဲမြို့နယ်၊ အောက်နတ်မော်ကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာ အမည်ရှိသည့် ရွာများမှာ အောက်ပါအတိုင်း ဖြစ်သည်။
ကရင်ပြည်နယ် ကျောင်းကုန်းရွာ၊ ဘားအံမြို့နယ် ကျောင်းကုန်းရွာ၊ လှိုင်းဘွဲ့မြို့နယ် ရန်ကုန်တိုင်းဒေသကြီး ကျောင်းကုန်းရွာ၊ ထန်းတပင်မြို့နယ် ကျောင်းကုန်းရွာ၊ ရွှေပြည်သာမြို့နယ် ကျောင်းကုန်းရွာ၊ သုံးခွမြို့နယ် ရခိုင်ပြည်နယ် ကျောင်းကုန်းရွာ၊ သံတွဲမြို့နယ် ကျောင်းကုန်းရွာ၊ အမ်းမြို့နယ်။
ကျောင်းကုန်းရွာသည် ရန်ကုန်တိုင်းဒေသကြီး၊ တိုက်ကြီးမြို့နယ်၊ ဘိန္ဒောကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာသည် ရန်ကုန်တိုင်းဒေသကြီး၊ တိုက်ကြီးမြို့နယ်၊ လောက်လေးချောင်းကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ကျောင်းကုန်းရွာသည် ရန်ကုန်တိုင်းဒေသကြီး၊ ကွမ်းခြံကုန်းမြို့နယ်၊ ကညင်ကုန်းကျေးရွာအုပ်စုတွင် ပါဝင်သော ရွာတစ်ရွာ ဖြစ်သည်။
ဦးကျော်မြင့်ကို ရုံးထုတ်လာစဉ် (VOA News) ဦးကျော်မြင့် (ခေါ်) မိုက်ကယ်ကျော်မြင့် (ခေါ်) မိုက်ကယ်ဟွားဟူသည် စီးပွားရေးသမားအဖြစ်မှ ယခုဖျက်သိမ်းခံရလိုက်ပြီဖြစ်သည့် နှင်းဆီပါတီ (UDP) ၏ ဥက္ကဋ္ဌ အဖြစ် အသွင်ပြောင်းလာသူဖြစ်သည်။
မြန်မာပြည်၏ လျှို့ဝှက်နက်နဲသော နိုင်ငံရေးပါတီဥက္ကဋ္ဌ အစောပိုင်းဘဝ ဦးကျော်မြင့်သည် ၁၉၆၈ နောက်ပိုင်းတွင် ဗမာပြည်ကွန်မြူနစ်ပါတီ (ဗကသ) ထဲသို့ တရုတ်နိုင်ငံဘက်မှ ဝင်ရောက်လာသူများထဲမှ တစ်ဦးဖြစ်သည်။
ဗကပ အရှေ့မြောက်စစ်ဒေသ စစ်ဒေသမှူး ရဲဘော်ဇော်မိုင်၏ သမီးနှင့် လက်ထပ်ခဲ့သည်။
နှင်းဆီပါတီဥက္ကဋ္ဌပြဿနာနောက်ကွယ်မှာ ဘာတွေရှိနေနိုင်သလဲ ၁၉၉၀ နှစ်များတွင် ဝ လက်နက်ကိုင်အဖွဲ့သည် စစ်အစိုးရနှင့် ငြိမ်းချမ်းရေး ရယူပြီးနောက် ရန်ကုန်မြို့ပေါ်တွင် စီးပွားရေးလုပ်ငန်းများ၊ ကုမ္ပဏီများ တရားဝင် တည်ထောင် လုပ်ကိုင်သည်။
ယင်းတို့အနက်တစ်ခုမှာ မြန်မာကျုံယွမ်ကုမ္ပဏီဖြစ်ပြီး ဥက္ကဋ္ဌမှာ ထိုစဉ်က ဝတပ်ဖွဲ့၏ စီးပွားရေးတာဝန်ခံ ဦးကျော်မြင့် ဖြစ်သည်။
၁၉၉၈ တွင် မြန်မာကျုံယွမ်ကုမ္ပဏီကို ငွေကြေးမသမာမှုဖြင့် အရေးယူခံရပြီး ဦးကျော်မြင့် ထောင် ၉ နှစ်ကျသည်။
မန္တလေး အိုးဘိုထောင်တွင် ထောင်ကျပြီး တစ်နှစ်ခန့်အကြာတွင် နာမကျန်းဖြစ်သည်ဆိုကာ မန္တလေးပြည်သူ့ဆေးရုံကြီး၌ တက်ရောက်ကုသနေစဉ် ထွက်ပြေးလွတ်မြောက်သွားသည်။
နိုင်ငံရေးခိုလှုံခြင်း ဆေးရုံမှထွက်ပြေးပြီး ဘုန်းကြီးအသွင်ဖြင့် ထိုင်းကို ရောက်သွားသည်။
ထိုင်းနိုင်ငံမှတစ်ဆင့် အမေရိကန်သံရုံးနှင့်ချိတ်ဆက်ကာ မိသားစုနှင့်တကွ အမေရိကန်နိုင်ငံတွင် နိုင်ငံရေးခိုလှုံခွင့် ရရှိခဲ့သည်။
အမေရိကန်မှ ထပ်မံ၍ ကနေဒါတွင်လည်း နိုင်ငံရေးခိုလှုံခွင့်ရရှိကာ အခြေချခဲ့သည်။
ကနေဒါနိုင်ငံတွင် တရုတ်အစိုးရကို သစ်ပင်ပျိုးပင်များ ရောင်းချသည့် Maple Leaf Reforestation ကုမ္ပဏီတွင် ဥက္ကဋ္ဌနှင့် ဒါရိုက်တာအဖြစ် ထမ်းဆောင်ခဲ့သည်။
ကုမ္ပဏီ၏ အတွင်းသတင်းများကို အသုံးချကာ ရှယ်ယာများကို လက်သိပ်ထိုးဝယ်ယူခဲ့သဖြင့် ကနေဒါနိုင်ငံ ဗန်ကူးဗားမြို့ရှိ ရင်းနှီးမြုပ်နှံမှုဈေးကွက် ထိန်းချုပ်မှုဆိုင်ရာ ဗြိတိသျှကိုလံဘီယာကော်မရှင် BCSC က ဒဏ်ကြေးငွေပေးဆောင်စေခဲ့ပြီး၊ ငွေကြေးအရောင်းအဝယ်ဈေးကွက်တွင် ဝင်ရောက်ကစားခြင်းမှ ပိတ်ပင်အရေးယူခြင်း ခံရသည်။
နှင်းဆီပါတီခေါင်းဆောင်ဘဝ ၂၀၀၇ တွင် နှင်းဆီပါတီကို ကနေဒါနိုင်ငံတွင် စတင်ထူထောင်ပြီး မြန်မာနိုင်ငံ၏ ၂၀၁၀ ရွေးကောက်ပွဲတွင် တရားဝင်မှတ်ပုံတင်ခဲ့သည်။
၂၀၁၃ ခုနှစ်တွင် တရုတ်နယ်စပ်မှတစ်ဆင့် မြန်မာပြည်သို့ ပြန်ဝင်လာခဲ့ပြီး နှင်းဆီပါတီ၏ ဥက္ကဋ္ဌနေရာကို လွှဲပြောင်းရယူခဲ့သည်။
မြန်မာနောင်း သတင်းဌာနက ဦးကျော်မြင့်အကြောင်း ဖော်ထုတ်ရေးသားပြီးနောက် ၂၀၂၀ စက်တင်ဘာ ၂၉ တွင် ရဲတပ်ဖွဲ့က ဖမ်းဆီးခဲ့သည်။
နှင်းဆီပါတီဥက္ကဋ္ဌ ဦးကျော်မြင့်ကို ဖမ်းဆီးလိုက်ပြီ နိုဝင်ဘာ၁၂ တွင် ထောင်ပြေးမှုဖြင့် ထောင်ဒဏ် ၂ နှစ် ချမှတ်ခံရပြီး အခြားအမှုများအတွက်လည်း တရားရင်ဆိုင်နေဆဲ ဖြစ်သည်။
နှင်းဆီပါတီဥက္ကဋ္ဌ ဦးကျော်မြင့်ကို ထောင်ပြေးမှုဖြင့် ထောင် ၂ နှစ် ချမှတ် ကိုးကား Category:မြန်မာ့နိုင်ငံရေးသမားများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
thumb|ငွေမိုးမှို ငွေမိုးမှို၊ ငွေနှင်းမှိုဟူ၍ ရောထွေးခေါ်ဝေါ်နေကြသော်လည်း ၎င်းမှိုနှစ်မျိုးသည် မျိုးစုတူ (genus)၊ မျိုးစိတ်ကွဲ (species) ဖြစ်သည်။
ပေါက်ရောက်ပုံနှင့် ပုံသဏ္ဌာန်ဆင်တူသဖြင့် သာမန်အားဖြင့် အရောင်ကိုသာ ခွဲခြားကြသည်။
အဖြူရောင်ရှိသောမှိုကို ငွေမိုးမှို (Pueurotus ostreatus) ဟုလည်းကောင်း၊ မီးခိုးရောင်ပါသောမှိုကို ငွေနှင်းမှို (Pleurotus sajor-caju) ဟုလည်းကောင်း အစဉ်အဆက် သတ်မှတ်ခေါ်ခဲ့ကြသည်။
ဤမှိုနှစ်မျိုးသည် ၁၉၇၉-၈၀ ခန့်တွင် ထိုင်းနိုင်ငံမှ တင်သွင်းခဲ့သော မျိုးများဖြစ်သည်။
ထိုင်းနိုင်ငံတွင် ငွေမိုးမှိုကို နမ်လုမ်မှို (Namrom) ဟုခေါ်၍ ငွေနှင်းမှိုကို နမ်ဖမှို (Nampha) ဟု ခေါ်သည်။
ငွေနှင်းမှို၊ ငွေမိုးမှို၊ ပြည်သာယာမှို တို့သည် မျိုးစုတူကြပြီး မျိုးစုအမည်မှာ Pleurotus ဖြစ်သည်။
မျိုးစုကို အစွဲပြုပြီး ၎င်းအုပ်စုဝင်မှိုများအားလုံးကို Pleurotus Mushroom ဟုခ ခေါ်ဝေါ်သုံးစွဲကြသည်။
အင်္ဂလိပ်ါအမည်မှာ Oyster Mushroom ဖြစ်ပြီး သာမန်အားဖြင့် ဤအမည်ကို တွင်တွင်ကျယ်ကျယ် အသုံးပြုကြသည်။
မျိုးစုအမည် Pleurotus ဟူသောစကားလုံးသည် ဂရိစကား Pleuron မှ ဆင်းသက်လာပြီး ဘေးဘက် (သို့မဟုတ်) နားရွက်ဟု အဓိပ္ပာယ်ရသည်။
ဤမှိုများသည် သဘာဝတွင် သစ်တုံးဆွေးများ၌ ပေါက်ရောက်တတ်သဖြင့် သစ်တုံးများ၏ ဘေးတွင် နားရွက်နှင့်တူသော ဤမှိုမားပေါက်လာပုံကို မူတည်၍ ခေါ်ဝေါ်သုံးခဲ့ခဲ့ဟန်တူသည်။
ငွေမိုးမှို၊ ငွေနှင်းမှို၊ မှိုရွှေညို စီးပွားဖြစ် မျိုးထုတ်နည်း၊ စီးပွားဖြစ်စိုက်ပျိုးနည်း။
စောထိန်လင်း။
ပဉ္စမအကြိမ်၊ မေ ၂၀၁၇၊ ဖြူသဇင်စာပေ၊ ရန်ကုန်။
ကဏ္ဍ:မှိုများ။
ဦးထိုက်ဇော် (၄ အောက်တိုဘာ ၁၉၆၉–၂၀ နိုဝင်ဘာ ၂၀၂၀) သည် အမျိုးသားဒီမိုကရေစီ အဖွဲ့ချုပ် (NLD) ၏ ကျောက်မဲမြို့နယ် ကိုယ်စားလှယ်တစ်ဦး ဖြစ်သည်။
ဦးထိုက်ဇော်ကို ၁၉၆၉ ခုနှစ် အောက်တိုဘာလ ၄ ရက်နေ့တွင် မွေးဖွားခဲ့ပြီး မိဘများမှာ ဦးဇော်ဝင်းနှင့် ဒေါ်ခင်ဦးမြင့် တို့ ဖြစ်ကြသည်။
ကျောက်မဲမြို့နယ်၊ နောင်ပိန်ကျေးရွာအုပ်စု၊ ပင်တိန်ကျေးရွာတွင် နေထိုင်သည်။
https://www.moi.gov.mm/news/8113 ၂၀၂၀ ရွေးကောက်ပွဲတွင် ရှမ်းပြည်နယ် အမျိုးသားလွှတ်တော် အမှတ် ၁ မဲဆန္ဒနယ် အတွက် ရွေးကောက်ခံကိုယ်စားလှယ်ဖြစ်သည်။
၂၀ ရက် နိုဝင်ဘာ ၂၀၂၀ ခုနှစ် ညနေပိုင်းတွင် ကျောက်မဲမြို့နေအိမ်တွင် သေနတ်သမား များ၏ လုပ်ကြံပစ်ခတ်ခံခဲ့ရကာ ကွယ်လွန်ခဲ့သည်။
ရွေးကောက်ခံ NLDကိုယ်စားလှယ် သေနတ်ဖြင့် ပစ်သတ်ခံရ ကိုးကား ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ ကဏ္ဍ:၁၉၆၉ မွေးဖွားသူများ ကဏ္ဍ:၂၀၂၀ ကွယ်လွန်သူများ။
ရဲမင်းဦး ဆိုသည်မှာ အောက်ပါအကြောင်းအရာများကို ဆိုလိုနိုင်သည်။
ရဲမင်းဦး - အစိုးရအဖွဲ့ဝင် ရဲမင်းဦး (နိုင်ငံရေးတက်ကြွလှုပ်ရှားသူ) - ရခိုင်ကျောင်းသားခေါင်းဆောင်။
ဒေါ်ဝင်းမြမြ သည် အမျိုးသားဒီမိုကရေစီအဖွဲ့ချုပ်မှ ပြည်သူ့လွှတ်တော်အမတ် ကိုယ်စားလှယ် ဖြစ်သည်။
မဲဆန္ဒနယ်မှာ စဉ့်ကိုင်မြို့နယ်ဖြစ်သည်။
ဒေါ်ဝင်းမြမြသည် မန္တလေးမြို့တွင် မွေးဖွားကြီးပြင်းခဲ့သူဖြစ်သည်။
၁၉၈၈ ဒီမိုကရေစီလှုပ်ရှားမှုလူထုအရေးတော်ပုံတွင်ပါဝင်ခဲ့သည်။
အမျိုးသားဒီမိုကရေစီအဖွဲ့ချုပ်ပါတီ စတင်ထူထောင်သည့် ၁၉၈၉ ခုနှစ်ကတည်းက ပါတီဝင်အဖြစ်ပါဝင်ခဲ့သည်။
ဒေါ်ဝင်းမြမြငယ်စဉ်ကလည်း မိဘများ၏ ကိုယ်ပိုင်အထည်အလိပ်လုပ်ငန်းကို ပြည်သူပိုင်အသိမ်းခံခဲ့ရသည်။
မန္တလေးဈေးချိုအတွင်းရှိ 'စန်းရောင်ရှင်' အမည်ရှိ မိသားစုပိုင်လက်ကျန်ဆိုင်သည်လည်း ဒေါ်ဝင်းမြမြတို့ ညီအစ်မကိုမောင်နှမများ၏ နိုင်ငံရေးလှုပ်ရှားမှုများကြောင့် ပိတ်သိမ်းခံခဲ့ရသည်။
၂၀၀၃ ဒီပဲယင်းအရေးအခင်း၌ လူအုပ်ဖြင့် ဝိုင်းဝန်းပိတ်ဆို့ရိုက်နှက်ခံခဲ့ရ၍ လက်နှစ်ဘက်တွင် သေရာပါဒဏ်ရာဒဏ်ချက်များရရှိခဲ့သည်။
၂၀၀၈ ဖွဲ့စည်းပုံအခြေခံဥပဒေအတည်ပြုချိန်က ဒေါ်ဝင်းမြမြသည် ၂၀၀၇ ရွှေဝါရောင် တော်လှန်ရေးတွင် ပါဝင်မှုဖြင့် မန္တလေးမြို့ အိုးဘိုထောင်တွင် အချုပ်သားအဖြစ်ရှိနေခဲ့သည်။
ထိုစဉ်က အကျဉ်းထောင်တွင်းမှာနေ၍ ၂၀၀၈ ဖွဲ့စည်းပုံအခြေခံဥပဒေကို ဆန့်ကျင်ခဲ့သည်။
ထို့နောက် ထောင်ဒဏ် ၁၂ နှစ် ချမှတ်ခံခဲ့ရပြီး ကချင်ပြည်နယ် ပူတာအိုထောင်သို့ အပို့ခံခဲ့ရသည်။
၂၀၁၅ အထွေထွေရွေးကောက်ပွဲတွင် ကိုယ်စားလှယ်လောင်းအဖြစ်ပါဝင်နိုင်ခြင်းမရှိပေ။
အခြေအနေအရ ပါတီကိုယ်စားလှယ်လောင်းလျှောက်လွှာကို မိမိသဘောဖြင့် ပြန်လည်ရုပ်သိမ်းခဲ့သည်။
မန္တလေးတိုင်းဒေသကြီးပါတီ ဒုတိယဥက္ကဋ္ဌအဖြစ် တာဝန်ပေးအပ်ခြင်းခံခဲ့ရသည်။
၂၀၂၀ အထွေထွေရွေးကောက်ပွဲတွင် စဉ့်ကိုင်မြို့နယ်မှ ဝင်ရောက်ရွေးကောက်ခံခဲ့ပြီး အနိုင်ရရှိခဲ့သည်။
၂၀၂၁ ဖေဖော်ဝါရီနောက်ပိုင်းဖြစ်ရပ်များ ၂၀၂၁ မြန်မာနိုင်ငံစစ်အာဏာသိမ်းခံရခြင်း အစောပိုင်းရက်များတွင် ဒေါ်ဝင်းမြမြသည် ဖမ်းဆီးထိန်းသိမ်းခံရသူများထဲ မပါဝင်ခဲ့ပေ။
၂၀၂၁ ဖေဖော်ဝါရီ ၁ ရက် စစ်အာဏာသိမ်းခံရချိန် သူမသည် အခြားလွှတ်တော်ကိုယ်စားလှယ်များနည်းတူ ကျင်းပရန်ရှိနေသည့် တတိယအကြိမ် လွှတ်တော်အစည်းအဝေးသို့ တက်ရောက်ရန်အတွက် နေပြည်တော်စည်ပင်ဧည့်ရိပ်သာတွင် ရှိနေခဲ့သည်။
နောက်ရက်များတွင် သူမ မန္တလေးသို့ ပြန်လာခဲ့သည်။
၂၀၂၁ ဖေဖော်ဝါရီ ၁၈ ရက်ကမန္တလေးမြို့၊ တရုတ်ကောင်စစ်ဝန်ရုံးအနီး ၇၃ လမ်းနှင့် သိပ္ပံလမ်းတောင်ဘက် လူထုဆန္ဒပြပွဲတွင် ဒေါ်ဝင်းမြမြပါဝင်ခဲ့သည်။
၂၀၂၁ ဖေဖော်ဝါရီ ၂၇ ရက်နေ့ မနက်ပိုင်းက မန္တလေးမြို့၊ ၆၂ လမ်းပေါ်ရှိ အမျိုးသားဒီမိုကရေစီအဖွဲ့ချုပ် တိုင်းပါတီရုံးရှေ့ သူမ ထိုင်နေစဉ် စစ်တပ်၏ ဝင်ရောက်ဖမ်းဆီးခြင်းကိုခံခဲ့ရသည်။
၂၀၂၂ ဇွန်လ ၂၉ ရက် အရောက်တွင် တရားရုံးက ဒေါ်ဝင်းမြမြကို ပုဒ်မ ၅ဝ၅ - က ဖြင့် အလုပ်နှင့် ထောင်ဒဏ် ၃ နှစ် ချမှတ်ခဲ့သည်။
၂၀၂၃ခုနှစ် မေလ ၁၂ရက်တွင် အကျဉ်းထောင်မှ လွတ်ရက်စေ့ဖြင့် ပြန်လွတ်လာသည်။
အကိုးအကား ကဏ္ဍ:၁၉၄၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ့နိုင်ငံရေးသမားများ။
မြစ်ခြေမြို့သည် မကွေးတိုင်းဒေသကြီး၊ ပခုက္ကူမြို့နယ်အတွင်းတွင် ရှိပြီး ဧရာဝတီမြစ် တောင်ဘက်ကမ်းတွင် တည်သည်။
ဧရာဝတီမြစ်သည် မြစ်ခြေမြို့အနီးတွင် အရှေ့မြောက်မှ အနောက်တောင်သို့ စီးသင်းသည်။
မန္တလေးတိုင်းဒေသကြီးအတွင်းရှိ ညောင်ဦး၊ ပုဂံမြို့ဟောင်း၊ မြင်းကပါ၊ ပုဂံမြို့သစ် အစရှိသော အထင်ကရနေရာများ၏ တစ်ဖက်ကမ်းတွင် တည်ရှိသည်။
သမိုင်းကြောင်း ၂၀၁၈ ခုနှစ် မေလ ၁၀ ရက်နေ့တွင် ပခုက္ကူမြို့နယ်၊ မြစ်ခြေကျေးရွာအုပ်စုကို ရပ်ကွက် ၈ ခုပါဝင်သော မြစ်ခြေမြို့အဖြစ် တိုးချဲ့ ဖွဲ့စည်းခဲ့သည်။
ကိုးကား ကဏ္ဍ:မြန်မာနိုင်ငံရှိ မြို့များ Category:မကွေးတိုင်းဒေသကြီးရှိ မြို့များ။
ဦးနိုင်ငံလင်း ( ၁၉၇၇ ၊စက်တင်ဘာလ ၃ ရက်ဖွား) သည် မြန်မာနိုင်ငံရေးသမားနှင့် နိုင်ငံရေးအကျဉ်းသားဟောင်းတစ်ဦး ဖြစ်သည်။
ရန်ကုန်တိုင်းဒေသကြီး၏ လူမှုရေး ဝန်ကြီး အဖြစ်၂၀၂၁ခုနှစ် ဇန်နဝါရီလ ၃၁ရက်နေ့အထိတာဝန်ထမ်းဆောင်ခဲ့သူတစ်ဦးဖြစ်သည်။
၂၀၁၂ ကြားဖြတ်ရွေးကောက်ပွဲတွင် နေပြည်တော် ဒက္ခိဏသီရိမြို့နယ် ကိုယ်စားပြု ပြည်သူ့လွှတ်တော် အမတ်တစ်ဦး ရွေးချယ်တင်မြှောက်ခံခဲ့ရ၍ ပြည်သူ့လွှတ်တော်ကိုယ်စားလှယ်အဖြစ်ဝန်ထမ်းဆောင်ခဲ့ပြီး၊ ၂၀၁၅ အထွေထွေရွေးကောက်ပွဲတွင် ရန်ကုန်တိုင်းဒေသကြီး သာကေတမြို့နယ် မဲဆန္ဒနယ်အမှတ်(၁) တိုင်းဒေသကြီးလွှတ်တော်အမတ်အဖြစ် ထပ်မံရွေးကောက်တင်မြှောက်ခံခဲ့ရသူဖြစ်သည်။
၂၀၁၅အထွေထွေရွေးကောက်ပွဲမှတဆင့် ရန်ကုန်တိုင်းဒေသကြီးအစိုးရအဖွဲ့တွင် ၂၀၂၁ ဇန်နဝါရီ ၃၁ရက်အထိ လူမှုရေးဝန်ကြီးဖြစ်လာခဲ့သည်။
အတ္ထုပ္ပတ္တိ နိုင်ငံလင်းကို ၁၉၇၇ ခုနှစ်စက်တင်ဘာ ၃ ရက်တွင် မွန်ပြည်နယ် ၊ သထုံမြို့နယ်တွင် ဦးအေးမြင့်နှင့် ဒေါ်ခင်ဖြူတို့မှ မွေးဖွားခဲ့သည်။
အသက် ၃ နှစ်အရွယ်တွင်ရန်ကုန်သို့ပြောင်းရွှေ့ခဲ့သည်။
၂၀၀၆ ခုနှစ်တွင်သူသည် Open University မှ နိုင်ငံရေးနှင့် အစိုးရ ဆိုင်ရာ ဘွဲ့ကို ရရှိခဲ့သည်။
ဘွဲ့ရပြီးနောက်သူသည် သူ၏ဘဝလက်တွဲဖော် မခင်စန္ဒာဝင်း နှင့်လက်ထပ်ခဲ့သည်။
သူသည်ဇနီး၊ သား၊ ယောက္ခမများနှင့်အတူ ရန်ကုန်တွင် နေထိုင်သည်။
သူသည် ၂၀၀၇ ရွှေဝါရောင်တော်လှန်ရေး အတွင်း နိုင်ငံရေးလှုပ်ရှားမှုတွင် ပါ ဝင်ခဲ့သည်။
၂၀၀၈ ခုနှစ်တွင် သူသည် အဖမ်းခံခဲ့ရပြီး ထောင်နှစ်လ ကျခဲ့သည်။
သူပြန်လည် လွတ်မြောက်လာပြီးနောက်တွင် ဒီမိုကရေစီအတွက် မြန်မာ့အရေးတက်ကြွ လှုပ်ရှားသူများအတွက် ညီညွတ်ရေးတပ်ဦး ကိုတည်ထောင်ခဲ့သည်။
ဒေါ်အောင်ဆန်းစုကြည် နေအိမ်အကျယ်ချုပ်မှ လွတ်မြောက်လာပြီးနောက် ၂၀၁၀ ခုနှစ်တွင် NLD နှင့်အတူအလုပ်လုပ်ရန် ဒေါ်အောင်ဆန်းစုကြည်မှ ခေါ်ယူခဲ့သည်။
သူသည် လူငယ်များအတွက် အခမဲ့ပညာရေးကွန်ယက်နှင့် နောက်ပိုင်းတွင် ကျန်းမာရေးကွန်ယက်ကို ဒေါ်အောင်ဆန်းစုကြည်၏ လမ်းညွှန်မှုဖြင့်တည်ထောင်ခဲ့သည်။
နိုင်ငံရေးသမား ဘဝ နိုင်ငံလင်းသည် အမျိုးသားဒီမိုကရေစီအဖွဲ့ချုပ် အဖွဲ့ဝင်တစ်ဦး ဖြစ်သည်။
၂၀၁၂ ခုနှစ်တွင် NLD အတွက် လွှတ်တော်အမတ်အဖြစ် ရွေးကောက်တင်မြှောက်ခြင်း ခံရသည်။
ထိုအချိန်မှစ၍ ၂၀၁၅ ခုနှစ်အထွေထွေရွေးကောက်ပွဲ အထိ နေပြည်တော်ရှိပြည်သူ့လွှတ်တော်အတွက် ရွေးကောက် တာဝန်ပေးခြင်း ခံရသည်။
သူသည်မဲဆန္ဒနယ်မှ လူများ၏ အခက်အခဲ များကိုကူညီရန် ကြိုးစားခဲ့သည်။
၂၀၁၅ အထွေထွေရွေးကောက်ပွဲ မကျင်းပမီ ၂၀၁၅ခုနှစ် အောက်တိုဘာလ ၂၉ ရက်နေ့က NLD ပါတီအောင်နိုင်ရေး မဲဆွယ်စည်းရုံးရေးဆင်းနေစဉ်အတွင်း သာကေတမြို့နယ် မာန်ပြေ (၈)လမ်းအရောက် လူသုံးဦးက ဓားဖြင့် တိုက်ခိုက်ခဲ့၍ ဦးနိုင်ငံလင်း ဒဏ်ရာရရှိခဲ့ရာ ထိုဖြစ်ရပ်ကြောင့် ဦးနိုင်ငံလင်းကို လူအများပိုသိလာခဲ့ကြပြီး ပြည်သူများ၏ ဝန်းရံပေးမှုကိုခံခဲ့ရသည်။
တပ်မတော်က အာဏာသိမ်းလိုက်သည့် ၂၀၂၁ ဖေဖော်ဝါရီလ ၁ ရက်နေ့ မနက်ပိုင်းကစပြီး ဖမ်းဆီးထိန်းသိမ်း ခံရသူများထဲတွင် ဦးနိုင်ငံလင်းလည်း ပါဝင်ခဲ့သည်။
ယင်းနောက် စစ်ကောင်စီက ဦးနိုင်ငံလင်းကို ရန်ကုန်တိုင်း အစိုးရအဖွဲ့ အသုံးစရိတ်ဖြင့် ပညာရေးဆိုင်ရာ အဆောက်အဦးများ ဆောက်လုပ်ရေးအတွက် တင်ဒါကော်မတီဥက္ကဋ္ဌ တာဝန်ယူစဉ် ငွေကြေးနှင့် လက်ဆောင်ရယူခဲ့သည်ဟု စွပ်စွဲအမှုဖွင့်ခဲ့သည်။
၂၀၂၂ ဧပြီ ၂၈ရက်တွင် အဂတိမှု ၅ မှုအတွက် တမှုကို ထောင်ဒဏ် သုံးနှစ်စီဖြင့် စုစုပေါင်း ထောင်ဒဏ် ၁၅ နှစ်ချမှတ်ခဲ့သည်။
၎င်းအပေါ် စွပ်စွဲချက်များနှင့် စပ်လျဉ်းပြီး အထောက်အထားလည်း သေချာမပြနိုင်၍ အမိန့်ချမှုအပေါ် ဦးနိုင်ငံလင်းက အယူခံအဆင့်ဆင့် ဆက်ပြီးတက်သွားမည်ဟု ဧရာဝတီသတင်းဌာနက ဖော်ပြရေးသားသည်။
ကိုးကား ကဏ္ဍ:၁၉၇၇ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ။
ဦးစည်သူမောင် သည် မြန်မာနိုင်ငံရေးသမားတစ်ဦး ဖြစ်ပြီး လက်ရှိတွင် ပန်းဘဲတန်းမြို့နယ် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံထားရသူ ဖြစ်သည်။
သူသည် ရန်ကုန်စီးပွားရေးတက္ကသိုလ်တွင် နောက်ဆုံးနှစ်(၂၀၀၇)အထိ ပညာသင်ကြားခဲ့သည်။
အစောပိုင်းဘဝ ဦးစည်သူမောင်ကို ၁၆ ဇွန် ၁၉၈၇ တွင် ရန်ကုန်မြို့၌ ဖခင် ဦးပီတာနှင့် မိခင် ဒေါ်နုနုဆွေတို့မှ မွေးဖွားခဲ့သည်။
ရွေးကောက်ပွဲ ဝင်ပြိုင်မှု ၂၀၂၀ အထွေထွေ ရွေးကောက်ပွဲတွင် ပန်းဘဲတန်းမြို့နယ် ပြည်သူ့လွှတ်တော် ကိုယ်စားလှယ်အဖြစ် ရွေးချယ်ခံခဲ့ရသည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ့နိုင်ငံရေးသမားများ ကဏ္ဍ:၁၉၈၇ မွေးဖွားသူများ ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ။
အမ်ပါရာငြိမ်းချမ်းရေးစေတီတော် (အမ်ပါရာသာမာစေတီတော် ဟုလည်း သိကြ) သည် ကမ္ဘာတစ်ဝန်းတွင် တည်ထားကိုးကွယ်သည့် ငြိမ်းချမ်းရေးစေတီတော်များထဲမှ တစ်ခုလည်း ဖြစ်သည။
ဒုတိယကမ္ဘာစစ်ကတည်းက တည်ထားခဲ့ခြင်း ဖြစ်ကာကမ္ဘာတစ်ဝန်း ငြိမ်းချမ်းရေးကို ရည်စူးကာ တည်ထားသည်။
သီရိလင်္ကာနိုင်ငံ၊ အရှေ့စီရင်စုရှိ မြို့ငယ်တစ်ခုဖြစ်သည့် အမ်ပါရာတွင် တည်ရှိသည်။
ဤစေတီတော်သည် အမ်ပါရာမြို့၏ အမှတ်အသားသင်္ကေတတစ်ခုလည်း ဖြစ်သည်။
သီရိလင်္ကာတွင် တည်ထားသည့် ငြိမ်းချမ်းရေးစေတီတော်သည် နောက်ထပ် လေးခု ဖရှိသည်။
၎င်းတို့မှာ Unawatuna, Adam's Peak, Bandarawela and Walapane တို့တွင် တည်ရှိသည်။
http://amazinglanka.com/wp/peace-pagoda-ampara/ Japanese Peace Pagoda in Ampara သမိုင်း အမ်ပါရာငြိမ်းချမ်းရေးစေတီတော်ကို နစ်ပွန်ဇန်ရဟန်းများက နိချိဒဆုဖုဂျိ၏ လမ်းညွှန်မှုအောက်တွင် တည်ဆောက်ခဲ့ကြသည်။
စေတီတော်ကို ၁၉၈၈ ခုနှစ်၊ ဖေဖော်ဝါရီလ ၂၈ ရက်နေ့တွင် သီရိလင်္ကာသမ္မတ Junius Richard Jayewardene စေတီတော်ကို ဖွင့်လှစ်ပေးခဲ့သည်။
http://wikimapia.org/1621146/World-Peace-Pagoda-Ampara-Sri-Lanka-Nipponzan-Myohoji World Peace Pagoda, Ampara, Sri Lanka, Nipponzan Myohoji (Ampara)http://tour.lk/sri_lanka/ampara/peace_pagoda.php Peace Pagoda Ampara ကျောင်းတော် စေတီတော်သည် Inginyagala သို့ ဦးတည်သွားသည့် နာရီမျှော်စင်မှ ampara DS Senanayake လမ်းမှ လေးကီလိုမီတာအကွာတွင် တည်ရှိသည်။
စေတီတော်တွင် ဘုရားတစ်ဆူ၊ မဟာယာနပုံစံ ဗုဒ္ဓရုပ်ပွားတော်တစ်ဆူနှင့် ဗောဓိပင်ငယ်တစ်ပင်တို့ ပါဝင်သည်။
စေတီတော်တွင် အရံစေတီတော် ၉၉ ဆူ ရှိသည်။
အဝင်ပေါက်မှ စေတီအထိ အဝင်လမ်းရှည်တည်ရှိသည်။
http://www.lonelyplanet.com/sri-lanka/the-east/ampara/sights/religious/japanese-peace-pagoda#ixzz3HFfAWPqm Japanese Peace Pagoda ရုပ်ပုံများ ကိုးကား ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ။
အောင်ဇင် (၁၉၄၀ ခုနှစ် - ၁၉၉၂ ခုနှစ်)သည် မြန်မာနိုင်ငံသား စာရေးဆရာ တစ်ဦး ဖြစ်သည်။
ထို့အပြင် မြန်မာနိုင်ငံ မီရထားရဲနှင့် စုံထောက်ဌာန ယခု စီအိုင်ဒီ(မှုခင်းရဲတပ်ဖွဲ့)ရဲစခန်းမှူးအဖြစ် တာဝန်ထမ်းဆောင်ခဲ့သည်။
အစောပိုင်းဘဝ ၁၉၄၀ ခုနှစ်၊ မတ်လ(၂)ရက်နေ့တွင် ဖခင်မြို့ပိုင် ဦးရွှေလုတ် နှင့် မိခင် ‌ဒေါ်မေရီ တို့မှ အင်းစိန်မြို့ တွင်မွေးဖွားခဲ့သည်။
သားသမီး(၅)ယောက်အနက် စတုတ္ထမြောက်သားဖြစ်သည်။
ငယ်နာမည်မှာ မောင်အုန်းမောင်ဖြစ်ပြီး အောင်ဇင်သည် အရွယ်‌ရောက်၍ သိတတ်သောအချိန်မှစပြီး ဖခင်ကြီး မှည့်ပေးသော အုန်းမောင်ဆိုသည့် နာမည်ကို မနှစ်သက်၍ သူကိုယ်တိုင်ပင် ‌အောင်ဇင်အမည်ကိုပြောင်းလဲခဲ့ရာ ကွယ်လွန်အချိန်အထိ ကလောင်နာမည်ကိုလည်း အောင်ဇင် နာမည်ဖြင့်ပင် စာများရေးသားခဲ့သည်။
အောင်ဇင်၏ကလောင်အမည်ကွဲများ ဇင်ယော် (လှကျောင်း) မောင်ဇင်ယော် (ကွမ်းခြံကုန်းမြို့) ရဲစခန်းမှူးအောင်ဇင် ရဲအုပ်လောင်းအောင်ဇင် အောင်ဇင် ဦးအောင်ဇင် ပါဝင်ရေးသားခဲ့သောစာနယ်ဇင်းများ ၁။
ကြေးမုံသတင်းစာ ၂။
စစ်ပြန် မဂ္ဂဇင်း ၃။
ထူး မဂ္ဂဇင်း ၄။
ဒီရေစီးသံသီချင်း မဂ္ဂဇင်း ၅။
ပန်းရုပ်စုံ ၆။
ပြစ်မှု မဂ္ဂဇင်း ၇။
ပြည်သူ့ဂျာနယ် ၈။
မိုးမခရသ မဂ္ဂဇင်း ၉။
မြတ်လေး မဂ္ဂဇင်း ၁၀။
မှုခင်းကြေးမုံ စာစောင် ၁၁။
ရတနာမြန်မာစီးပွားရေးဂျာနယ် ၁၂။
ရနံ့သစ် မဂ္ဂဇင်း ၁၃။
ရဲကြေးမုံ စာစောင် ၁၄။
ရင်ခုန်ပွင့် မဂ္ဂဇင်း ၁၅။
ရုပ်ရှင် မဂ္ဂဇင်း ၁၆။
လုပ်သားပြည်သူ့နေ့စဉ်သတင်းစား ၁၇။
သင့်ဘဝ အောင်မြင်ရေး မဂ္ဂဇင်း ၁၈။
သောင်းပြောင်းထွေလာရယ်စရာ ၁၉။
အံ့ဖွယ်သုတ ၂၀။
ဉပဒေမှုခင်း ၂၁။
ချယ်ရီ မဂ္ဂဇင်း ဘဝနိဂုံး ရန်ကုန်ဆေးရုံ ကြီး၌ ကင်ဆာရောဂါဖြင့် ဆေးကုသနေသည့် စာရေးဆရာ ဦးအောင်ဇင်သည် ဆေးရုံကဆင်းပြီး အိမ်ပြန်ရောက်အနားယူနေစဉ် ၁၉၉၂-ခု၊ ဇွန်လ(၁)ရက်၊ နေ့တွင် ကွယ်လွန်ခဲ့သည်။
ကွယ်လွန်ချိန်တွင် အသက် (၅၂)နှစ် ရှိပြီဖြစ်သည်။